Kostrena, 8. ožujka 2021.

Broj: **63-03/2021-LB**

Temeljem čl. 20. Izjave o osnivanju KD Kostrena d.o.o. (potpuni tekst) od 26. listopada 2017. godine i odluke Uprave Društva br 23/2021, sukladno čl. 8. i 9. Pravilnika o radu Društva i čl. 25. Pravilnika o unutarnjem ustrojstvu – organizaciji i sistematizaciji radnih mjesta, raspisuje se sljedeći

**J A V N I N A T J E Č A J**

**za zasnivanje radnog odnosa na određeno puno radno vrijeme**

**RADNO MJESTO: Kućni majstor – 1 izvršitelj/ica**

Mjesto rada – Općina Kostrena

Radni odnos se zasniva na određeno (godina dana) i puno (40 sati tjedno) radno vrijeme, uključuje rad subotom te obavezan probni rad.

**Uvjeti:**

* SSS – elektrotehničke struke
* Radno iskustvo – 1 godina obavljanja istih ili sličnih poslova
* Posjedovanje vozačke dozvole B kategorije
* Poznavanje osnova rada na računalu

**Osobe koje ispunjavaju navedene uvjete, dužne su dostaviti:**

* Vlastoručno potpisanu prijavu na natječaj
* Životopis
* Dokaz o državljanstvu i posjedovanju vozačke dozvole B kategorije (presliku osobne iskaznice i vozačke dozvole s obje strane)
* Dokaz o stečenoj stručnoj spremi (svjedodžba)
* Elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje (ne starije od 30 dana od dana objave ovog natječaja)
* Potvrdu HZZ-a o statusu nezaposlene osobe ukoliko se kandidat vodi kao nezaposlena osoba u evidenciji Hrvatskog zavoda za zapošljavanje

**Opis radnog mjesta:**

* Samostalno obavljanje zadataka prema uputama i nalozima nadređene osobe
* Redoviti obilazak objekata pod upravljanjem Društva, obavljanje popravaka, izmjena dijelova i dogradnji tehničkih uređaja i instalacija, obavljanje manjih radova i osiguravanje besprijekornog rada svih tehničkih uređaja
* U slučaju angažiranja vanjskih servisera i suradnika pruža podršku i nadzire njihov rad
* Vodi urednu dokumentaciju o svome radu i kontrolnim pregledima instalacija i predlaže mjere za otklanjanje uočenih nedostataka, brine o dnevnom, tjednom, mjesečnom i godišnjem ispunjavanju radnih obaveza i zadataka
* Vodi brigu o zalihama i potrošnji materijala te o urednosti, opremljenosti, funkcionalnosti i čistoći objekata, uređaja i opreme kojima upravlja Društvo
* Odgovornost za pravilnu primjenu stručnih metoda rada, postupaka i tehnika
* Nadzorna i upravljačka odgovornost u svom djelokrugu poslovanja

Tražene isprave potrebno je dostaviti u neovjerenim preslikama.

Prijave na natječaj mogu dostaviti osobe oba spola sukladno članku 13. Zakona o ravnopravnosti spolova (NN 82/16, 69/17).

*Rok za podnošenje prijava je osam dana od dana objave natječaja na mrežnim stranicama Hrvatskog zavoda za zapošljavanje i mrežnim stranicama Društva i Općine Kostrena.* U slučaju da objava nije na naznačenim mjestima objavljena istoga dana, uzima se dan posljednje objave kao početan za računanje roka za dostavu dokumentacije.

*Kandidat koji ostvaruje pravo na prednost pri zapošljavanju prema posebnim propisima, dužan je u prijavi na natječaj pozvati se na to pravo, te priložiti dokaz o ostvarivanju istog. Navedeni kandidat ostvaruje prednost u odnosu na ostale kandidate pod jednakim uvjetima.*

Kandidat koji ostvaruje pravo prednosti prema odredbama Zakona o hrvatskim braniteljima i članovima njihovih obitelji (NN 121/17) dužni su uz prijavu na natječaj dostaviti dokaze iz članka 103. stavka 1. Zakona koji su navedeni na internetskoj stranici Ministarstva hrvatskih branitelja:

<https://branitelji.gov.hr/userdocsimages/NG/12%20pROSINAC/ZAPO%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom (NN broj 157/13, 152/14, 39/18 i 32/20) dokazuju to odgovarajućom javnom ispravom o invaliditetu na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji ostvaruju pravo prednosti pri zapošljavanju na temelju članka 48.f. Zakona o zaštiti vojnih i civilnih invalida rata (''Narodne novine'' broj 33/92, 77/92, 86/92 – pročišćeni tekst, 27/93, 58/93, 2/94, 76/94, 108/95, 108/96, 82/01, 94/01, 103/03, 148/13 i 98/19), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog natječaja, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Prijavljeni kandidati koji udovoljavaju formalnim uvjetima natječaja i koji su dostavili potpunu i pravodobnu natječajnu dokumentaciju *biti će pozvani na provjeru osnovnog znanja rada na računalu (osnove korištenja MS Office paketa) vezano uz sadržaj poslova radnog mjesta*. Provjeru sposobnosti vrši tročlano povjerenstvo sukladno odluci člana Uprave/ Direktorice Društva. Kandidati koji uđu u uži izbor biti će pozvani na razgovor.

Kandidati su obvezni pristupiti provjeri znanja i razgovoru ukoliko na isti budu pozvani, *kandidat koji ne pristupi provjeri znanja, odnosno razgovoru, smatrat će se da je povukao prijavu i odustao od konkuriranja na natječaju.*

Izabrani kandidat dužan je prije zaključivanja ugovora o radu *obaviti prethodni liječnički pregled na teret Društva kako bi se utvrdila radna sposobnost za predmetno radno mjesto*. U slučaju da se utvrdi kako kandidat nije radno sposoban obavljati poslove naznačenog radnog mjesta Društvo zadržava pravo izbora drugog kandidata.

**Prijave s potrebnom dokumentacijom dostavljaju se putem pošte na adresu KD Kostrena d.o.o., Žuknica 1b, 51221 Kostrena, s naznakom „Za natječaj – Kućni majstor“, te na e-mail** [**info@kd-kostrena.hr**](mailto:info@kd-kostrena.hr) **(u naslovu maila obavezno upisati ime i prezime – naziv radnog mjesta za koje se kandidat prijavljuje).**

Kandidati će biti obaviješteni o rezultatima natječaja u roku od 30 dana od zadnjeg dana roka za podnošenje prijava na adresu elektroničke pošte ili pisanim putem na adresu prebivališta, koji su navedeni u dokumentaciji prijave na Natječaj.

Kandidati prijavom na natječaj pristaju da se njihovi osobni podaci obrađuju u potrebnom obimu i u svrhu provedbe Natječaja, od strane ovlaštenih osoba za provedbu natječaja sukladno Uredbi (EU) 2016/679 Europskog parlamenta i vijeća o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46 EZ od 27. travnja 2016.godine (Službeni list Europske unije, L119/1).

**Nepotpune i nepravovremene prijave neće se razmatrati, kao ni prijave kandidata koji ne udovoljavaju propisanim uvjetima.**

Društvo zadržava pravo poništaja natječaja u bilo kojem trenutku bez obaveze navođenja razloga za takvo postupanje.

Za KD Kostrena d.o.o.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Sonja Hladnik, dipl.inž.građ.

*Član Uprave/ Direktorica Društva*